દરમિયાન સોલિડ વેસ્ટ વિભાગ ઘન કચરાના નિકાલની કામગીરીનું આધુનિકીકરણ કરવા ઉત્તર ઝોનના નરોડા વોર્ડ, નવા પશ્ચિમ ઝોનના ગોતા વોર્ડ અને પૂર્વ ઝોનના રખિયાલ વોર્ડ ખાતે રેફયુઝ ટ્રાન્સફર સ્ટેશન બનાવવાની કામગીરી હાથ ધરાઇ હતી. જેમાં વ્યાપક ગેરરીતિ થતાં કોર્પોરેશન દ્વારા બે કોન્ટ્રાકટર નયન સી. શાહ અને સૌમ્ય કન્સ્ટ્રકશન તેમજ પશ્ચિમ ઝોનના જૂના વાડજ ખાતેના રેફયુઝ ટ્રાન્સફર સ્ટેશન બનાવવાની કામગીરીમાં વ્યાપક ગેરરીતિ આચરતા કોન્ટ્રાકટર એમ. પટેલ એન્ડ કંપની એમ ત્રણ કોન્ટ્રાકટરને બ્લેક લિસ્ટ કરાયા હતા, પરંતુ હવે જે પ્રકારની તંત્રની દરખાસ્ત સ્ટેન્ડિંગ કમિટી સમક્ષ મંજૂરી માટે મુકાઇ છે તેને જોતાં આ સમગ્ર કૌભાંડમાં સરવાળે ભીનું સંકેલાઇ જાય તેવી શકયતા હોવાનું જાણકાર વર્તુળોમાં ચર્ચાઇ રહ્યું છે.